Blaze7451/Wiki-th-20250601 huggingface dataset:
โมเอน (บริษัท)

โมเอน (Moen) เป็นบริษัทผู้ผลิตและจัดจำหน่ายผลิตภัณฑ์ในกลุ่ม ก๊อกน้ำ และอุปกรณ์สุขภัณฑ์อื่น ๆ เป็นแบรนด์ที่มีส่วนแบ่งการตลาดมากที่สุดแบรนด์หนึ่งในทวีปอเมริกาเหนือ บริษัทก่อตั้งโดยนักประดิษฐ์ อัลเฟรด เอ็ม. โมเอน ปัจจุบันเป็นส่วนหนึ่งของ บริษัท Fortune Brands Home & Securityy บริษัทโมเอนมีสำนักงานใหญ่ตั้งอยู่ในเมืองนอร์ทโอล์มสเต็ด รัฐโอไฮโอ เดิมบริษัทเป็นส่วนหนึ่งของ Ravenna Metal Products ใน ซีแอตเทิล รัฐวอชิงตัน ในปี 1956 บริษัทถูกควบรวมเป็นส่วนหนึ่งของ Stanadyne ซึ่งถูกซื้อโดย Forstmann-Little & Company ในปี 1988 ต่อมาถูกซื้อโดย ฟอร์จูนแบรนด์ (Fortune Brands) บริษัทผู้ถือหุ้นกลุ่มสินค้าอุปโภคบริโภค จากนั้นฟอร์จูนแบรนด์ได้แยกการบริหารออกตามสายผลิตภัณฑ์ที่เกี่ยวข้อง และจัดตั้งบริษัท ฟอร์จูนแบรนด์โฮมแอนด์ซีเคียวริตี้ (FBHS) เมื่อวันที่ 3 ตุลาคม 2554 

**การออกแบบก๊อกน้ำ**
ก๊อกน้ำส่วนใหญ่ของ โมเอน ได้แก่ ก๊อกน้ำห้องครัว  ก๊อกอ่างล้างหน้า และ ก๊อกอาบน้ำ เป็นก๊อกผสมน้ำแบบด้ามจับเดียว เกือบทั้งหมดใช้ตลับวาล์วควบคุมน้ำ (water-controling cartridge) แบบเดียวกันมาตั้งแต่ปี 1960 รู้จักกันในชื่อ Moen 1225 ซึ่งมีรูปทรงเป็นกระบอก ยาวประมาณ 4 นิ้ว เส้นผ่าศูนย์กลาง 3/4 นิ้ว ตลับวาล์วควบคุมที่เป็นกลไกสำคัญในก๊อกน้ำโมเอนนี้ได้ผ่านการพัฒนาปรับปรุงอย่างน้อยสองรุ่น และมีจุดเด่นในการใช้งานทดแทนกันได้ไม่ว่าจะเปลี่ยนวาล์วรุ่นเก่า(ที่เป็นทองเหลือง)เป็นวาล์วรุ่นใหม่(ที่เป็นกระบอกพลาสติก) และสามารถเข้าได้กับก๊อกน้ำทุกรุ่น (design compatibility) การทำงานของตลับวาล์วควบคุม ได้แก่ การดึงก้านขึ้นลงของแกนตลับวาล์วเพื่อเปิดปิดน้ำ การหมุนซ้ายจะเป็นการเปิดน้ำร้อนในขณะที่การหมุนขวาจะเป็นการเปิดน้ำเย็น และหมุนแกนตลับวาล์วให้อยู่ในตำแหน่งกึ่งกลางเป็นการผสมน้ำร้อนน้ำเย็นเข้าด้วยกัน (โดยใช้มาตรฐานการใช้งานของอเมริกาเหนือด้านการควบคุมน้ำร้อนซึ่งอยู่ทางด้านซ้ายเสมอ) 
ต่อมาตลับวาล์วควบคุมน้ำโมเอน ได้ขยายไปสู่การใช้ควบคุมก๊อกน้ำอ่างอาบน้ำ และ ก๊อกน้ำฝักบัว ด้วยขนาดของตลับวาล์วควบคุมที่ใหญ่ขึ้น(สำหรับปริมาณที่ใช้มากขึ้นในการอาบน้ำ) พร้อมกลไกปรับสมดุลแรงดันซึ่งชดเชยการเปลี่ยนแปลงแรงดันน้ำฉับพลันของการจ่ายน้ำร้อนหรือน้ำเย็น (ซึ่งมีเหตุจากการดึงน้ำปริมาณมากไปใช้ในอุปกรณ์อื่น ๆ ในเวลาเดียวกัน เช่น การกดชักโครก) เป้าหมายการออกแบบตลับวาล์วชนิดนี้คือ การรักษาระดับอุณหภูมิของฝักบัวให้สม่ำเสมอด้วยเหตุผลด้านความปลอดภัยและความสะดวกสบาย แม้ว่าปริมาณหรือเรงดันน้ำจะลดลง ตลับวาล์วนี้เรียกว่า Moen 1222 ซึ่งมีระบบการทำงานการคล้ายกับ Moen 1225 (ด้านบน) ตลับวาล์วนี้มีขนาดเส้นผ่าศูนย์กลางประมาณ 1 นิ้วเนื่องการเพิ่มกลไกปรับสมดุลแรงดันดังกล่าว 
ผลิตภัณฑ์ Moen บางอย่างผลิตในประเทศจีน  ชิ้นส่วนของวาล์วควบคุมบางชิ้นผลิตในประเทศไทย   

**อ้างอิง**
สโมสรฟุตบอลเรอัลมาดริดในฤดูกาล 2020–21

การแข่งขัน สโมสรฟุตบอลเรอัลมาดริด ฤดูกาล 2020–21 เป็นฤดูกาลที่ 117 ของสโมสร และเป็นฤดูกาลที่ 90 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของ โกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก

**การซื้อขายนักเตะ**

**ย้ายเข้า**

**ย้ายออก**

**ปรี-ซีซันและกระชับมิตร**
ในปี ค.ศ. 2021 เรอัลมาดริดจะเข้าร่วมใน ยูโรเปียนโซลิดาริตีคัพ ควบคู่ไปกับไบเอิร์นมิวนิกและอินเตอร์มิลาน

**การแข่งขัน**

**ภาพรวม**

**ลาลิกา**

**ตารางคะแนน**

**ผลงานในลีกโดยรวม**

**ผลงานในลีกในแต่ละนัด**

**นัด**
โปรแกรมการแข่งขันฟุตบอลลีกได้ประกาศไว้เมื่อวันที่ 31 สิงหาคม ค.ศ. 2020

**โกปาเดลเรย์**

**ซูเปร์โกปาเดเอสปัญญา**
การจับสลากจะจัดขึ้นในวันที่ 17 ธันวาคม ค.ศ. 2020.

**ยูฟ่าแชมเปียนส์ลีก**

**รอบแบ่งกลุ่ม**
การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020

**รอบแพ้คัดออก**
การจับสลากสำหรับรอบ 16 ทีมสุดท้ายจะจัดขึ้นในวันที่ 14 ธันวาคม ค.ศ. 2020.

**=รอบ 16 ทีมสุดท้าย=**

**=รอบก่อนรองชนะเลิศ=**
การจับสลากสำหรับรอบก่อนรองชนะเลิศจะจัดขึ้นในวันที่ 19 มีนาคม ค.ศ. 2021.

**=รอบรองชนะเลิศ=**

**สถิติ**

**สถิติการลงสนาม**
‡ ผู้เล่นคนนั้นย้ายออกจากสโมสรกลางฤดูกาล

**ประตู**

**คลีนชีตส์**

**สถิติระเบียบวินัย**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ฤดูกาลของสโมสรฟุตบอลเรอัลมาดริด
หมวดหมู่:ลาลิกา ฤดูกาล 2020–21
โยชิฮิเดะ ซูงะ

โยชิฮิเดะ ซูงะ (Suga Yoshihide; เกิด 6 ธันวาคม พ.ศ. 2491) เป็นนักการเมืองชาวญี่ปุ่น นายกรัฐมนตรีญี่ปุ่นและหัวหน้าพรรคพรรคเสรีประชาธิปไตยระหว่าง พ.ศ. 2563 ถึง 2564 โดยซูงะถือเป็นนายกรัฐมนตรีญี่ปุ่นคนใหม่คนแรกในยุคเรวะ 
ก่อนเข้าดำรงตำแหน่งนายกรัฐมนตรี ซูงะดำรงตำแหน่งเลขาธิการใหญ่ของคณะรัฐมนตรี ภายใต้นายกรัฐมนตรีอาเบะ และเป็นเลขาธิการใหญ่ของคณะรัฐมนตรีที่ดำรงตำแหน่งนานที่สุดในประวัติศาสตร์ เขาเป็นสมาชิกสภาผู้แทนราษฎรจากจังหวัดคานางาวะ เขต 2 ในสภาผู้แทนราษฎร ตั้งแต่ พ.ศ. 2539 และก่อนหน้านี้ดำรงตำแหน่งรัฐมนตรีว่าการกระทรวงกิจการภายในประเทศและการสื่อสาร ในสมัยของอาเบะตั้งแต่ พ.ศ. 2549 ถึง 2550
ในเดือนกันยายน พ.ศ. 2563 ซูงะได้ประกาศลงสมัครรับเลือกตั้งในตำแหน่งหัวหน้าพรรคพรรคเสรีประชาธิปไตย เพื่อสืบทอดตำแหน่งต่อจากอาเบะ ซึ่งประกาศลาออกเนื่องจากปัญหาด้านสุขภาพ จนมาถึงการเลือกตั้ง ซูงะได้รับการพิจารณาว่าเป็นผู้นำที่จะสืบทอดตำแหน่งนายกรัฐมนตรีต่อจากอาเบะ เขาได้รับการรับรองจากสมาชิกเสียงส่วนใหญ่ในพรรคล่วงหน้าก่อนการเลือกตั้ง เมื่อ 14 กันยายน เขาได้รับเลือกให้เป็นหัวหน้าพรรคคนใหม่ และได้รับคำเชิญจากจักรพรรดินารูฮิโตะให้จัดตั้งรัฐบาลในฐานะนายกรัฐมนตรีคนใหม่

**อ้างอิง**
หมวดหมู่:นายกรัฐมนตรีญี่ปุ่น
หมวดหมู่:นักการเมืองญี่ปุ่น
หมวดหมู่:บุคคลจากจังหวัดอากิตะ
ไทยซุปเปอร์โมเดลคอนเทสต์ 2020

ไทยซุปเปอร์โมเดลคอนเทสต์ 2020 (Thai Supermodel Contest 2020) เป็นการประกวดไทยซูเปอร์โมเดลคอนเทสต์ ครั้งที่ 18 เดิมมีกำหนดการประกวดรอบตัดสินในวันที่ 27 มีนาคม พ.ศ. 2563 ณ บีซีซี ฮอลล์ เซ็นทรัลพลาซา ลาดพร้าว แต่เนื่องจากสถานการณ์การแพร่ระบาดของเชื้อไวรัสโคโรนาสายพันธุ์ใหม่ 2019 (โควิด-19)  จึงทำให้ต้องเลื่อนการประกวดรอบตัดสินไปจัดการประกวดในวันที่ 25 กันยายน พ.ศ. 2563 ผู้ชนะไทยซุปเปอร์โมเดลคอนเทสต์ในปีนี้คือ ณัฐชา ชยางคานนท์ จากจังหวัดเชียงใหม่ และผู้ชนะสมาร์ทบอยคือ อาคริส อธิญญานนท์ จากกรุงเทพมหานคร

**ผลการประกวด**

**ลำดับ**

**ลำดับการประกาศชื่อ**

**รางวัลตำแหน่งพิเศษ**

**ผู้เข้าประกวด**

**ไทยซุปเปอร์โมเดลคอนเทสต์**
#E0FFFF ผู้ได้ตำแหน่ง ไทยซุปเปอร์โมเดลคอนเทสต์

**สมาร์ทบอย**
#E0FFFF ผู้ได้ตำแหน่ง สมาร์ทบอย

**ถอนตัว**
 หมายเลข 1 – ออสการ์ วรากร แมททริว อีวานส์ (ออสการ์)- หมายเลข 2 – ฐานัตถ์ จิรรัชชกิจ (บูม)- หมายเลข 6 – อเล็กซานเดอร์ บัคแลนด์ (อเล็กซ์)- หมายเลข 10 – เจคอบ ชวิน เชน (เจค)

**อ้างอิง**

**แหล่งข้อมูลอื่น**
  เว็บไซต์หลักของการประกวดไทยซุปเปอร์โมเดลคอนเทสต์ date=2010-03-12 -  เว็บไซต์การประกวดนางงามไทย date=2012-08-22 
2020
หมวดหมู่:รายการโทรทัศน์ช่อง 7 เอชดี
หมวดหมู่:ประเทศไทยในปี พ.ศ. 2563
แจ็ค ไรอัน: สายลับไร้เงา

แจ็ค ไรอัน: สายลับไร้เงา (italic=yes) ภาพยนตร์แอ็คชั่น-ระทึกขวัญสัญชาติอเมริกันที่ออกฉายในปี ค.ศ. 2014 กำกับโดย เคนเนธ บรานาห์ นำแสดงโดย คริส ไพน์, เควิน คอสต์เนอร์, เคนเนธ บรานาห์ และ เคียรา ไนต์ลีย์ ภาพยนตร์เรื่องนี้มีตัวละครแจ็คไรอันที่สร้างโดยนักเขียนนิยาย ทอม แคลนซี เป็นภาพยนตร์เรื่องที่ห้าในซีรีส์ แจ็ค ไรอัน แต่นำเสนอในรูปแบบการรีบูตที่แยกออกจากภาคก่อนหน้า ซึ่งแตกต่างจากรุ่นก่อนๆ ไม่ใช่การดัดแปลงนวนิยายของ ทอม แคลนซี โดยเฉพาะ แต่เป็นเรื่องราวดั้งเดิม คริส ไพน์ แสดงในบทนำกลายเป็นนักแสดงคนที่สี่ที่รับบท แจ็ค ไรอัน ต่อจาก อเล็ก บอลด์วิน, แฮร์ริสัน ฟอร์ด และ เบน แอฟเฟล็ก
บทภาพยนตร์ดั้งเดิมเขียนโดย อดัม โคแซด และ เดวิด โคเอปป์ ภาพยนตร์เรื่องนี้อำนวยการสร้างโดย เมซ นอยเฟลด์, โลเรนโซ ดี โบนาเวนทูรา, เดวิด แบร์รอน และ มาร์ค วาหรเดียน โดยมี เดวิด แอลลิสัน, ดาน่า โกลด์เบิร์ก, พอล ชวค และ ทอมมี ฮาร์เปอร์ รับหน้าที่เป็นผู้อำนวยการสร้างฝ่ายบริหาร
ภาพยนตร์เรื่องนี้ได้เข้าฉายในสหรัฐอเมริกาเมื่อวันที่ 17 มกราคม ค.ศ. 2014 ส่วนในประเทศไทยฉายเมื่อวันที่ 16 มกราคม พ.ศ. 2557 และทำรายได้มากกว่า 135.5 ล้านดอลลาร์สหรัฐในตลาดบ็อกซ์ออฟฟิศ แจ็ค ไรอัน: สายลับไร้เงา ได้รับคำวิจารณ์ที่หลากหลายและภาพยนตร์เรื่องนี้อุทิศให้กับ ทอม แคลนซี ซึ่งเสียชีวิตเมื่อวันที่ 1 ตุลาคม ค.ศ. 2013

**อ้างอิง**

**แหล่งข้อมูลอื่น**
1205537
*jackryan
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2557
หมวดหมู่:ภาพยนตร์โดยพาราเมาต์พิกเจอส์
เฉือนเหลี่ยม คนหักคม

เฉือนเหลี่ยม คนหักคม (Sleuth) เป็นภาพยนตร์ระทึกขวัญสัญชาติอังกฤษ-อเมริกันที่ออกฉายในปี ค.ศ. 2007 กำกับโดย เคนเนธ บรานาห์ และนำแสดงโดย จู๊ด ลอว์ และ ไมเคิล เคน บทภาพยนตร์โดย แฮโรลด์ พินเทอร์ เป็นการดัดแปลงบทละครของแอนโทนี เชฟเฟอร์ เรื่อง สลูท ไมเคิลเคนเคยแสดงในเวอร์ชันปี ค.ศ. 1972 ซึ่งเขาแสดงนำร่วมกับลอเรนซ์ โอลิวีเอร์

**อ้างอิง**

**แหล่งข้อมูลอื่น**
 id=0857265- id=sleuth07
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2550
แฮมเล็ต (ภาพยนตร์ พ.ศ. 2539)

แฮมเล็ต (Hamlet) เป็นภาพยนตร์ที่ดัดแปลงมาจากบทละครของ วิลเลียม เชกสเปียร์ ที่ออกฉายในปี ค.ศ. 1996 ซึ่งดัดแปลงและกำกับโดย เคนเนธ บรานาห์ ซึ่งแสดงเป็นเจ้าชายแฮมเล็ตด้วย ภาพยนตร์เรื่องนี้ยังมี เดเร็ค จาโคบี้ รับบทเป็น กษัตริย์คลอดิอัส, จูลี คริสตี รับบทเป็น ราชินีเกอร์ทรูด, เคต วินสเล็ต รับบทเป็น โอฟิเลีย, ไมเคิล มาโลนีย์ รับบทเป็น ลาเอร์เทส, ริชาร์ด ไบรเออร์ส รับบทเป็น โพโลนีอัส และ นิโคลาส ฟาร์เรล รับบทเป็น ฮอเรชิโอ และยังมีนักแสดงคนอื่นๆ เช่น โรบิน วิลเลียมส์, เจอราร์ด เดอปาดิเอ, แจ็ก เลมมอน, บิลลี่ คริสตัล, รูฟัส ซีเวลล์, ชาร์ลตัน เฮสตัน, ริชาร์ด แอทเทนโบโรห์, จูดี เดนช์, จอห์น กีลกัด และ เค็น ด็อดด์
แฮมเล็ต  ได้รับการยกย่องว่าเป็นหนึ่งในภาพยนตร์ดัดแปลงของเชกสเปียร์ที่ดีที่สุด อย่างไรก็ตามภาพยนตร์เรื่องนี้ไม่ประสบความสำเร็จในบ็อกซ์ออฟฟิศโดยทำรายได้ต่ำกว่า 4.7 ล้านดอลลาร์สหรัฐด้วยทุนสร้าง 18 ล้านดอลลาร์สหรัฐ ภาพยนตร์เรื่องนี้ได้รับการเสนอชื่อเข้าชิงรางวัลออสการ์ถึง 4 สาขาได้แก่ ออกแบบงานสร้างยอดเยี่ยม (ทิม ฮาร์วี่ย์), ออกแบบเครื่องแต่งกายยอดเยี่ยม (อเล็ดซานดร้า เบิร์น), ดนตรีประกอบภาพยนตร์ยอดเยี่ยม (แพทริก ดอยล์) และ บทภาพยนตร์ดัดแปลงยอดเยี่ยม (เคนเนธ บรานาห์)

**อ้างอิง**

**แหล่งข้อมูลอื่น**
 0116477- hamlet96
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์โดยโคลัมเบียพิกเจอส์
แมรี่ เชลลีย์ แฟรงเกนสไตน์

แมรี่ เชลลีย์ แฟรงเกนสไตน์ (italic=yes) เป็นภาพยนตร์สยองขวัญแนววิทยาศาสตร์ที่ออกฉายในปี ค.ศ. 1994 กำกับโดย เคนเนธ บรานาห์ และนำแสดงโดย รอเบิร์ต เดอ นิโร, 	เคนเนธ บรานาห์, ทอม ฮัลซ์, เฮเลนา บอนแฮม คาร์เตอร์, เอียน โฮล์ม, จอห์น คลีส และ ไอแดน ควินน์ ภาพยนตร์เรื่องนี้สร้างด้วยงบประมาณ 45 ล้านดอลลาร์และถือเป็นภาพยนตร์ที่ดัดแปลงมาจากนวนิยายเรื่องแฟรงเกนสไตน์ของ แมรี เชลลีย์ ในปี ค.ศ. 1818 แฟรงเกนสไตน์; หรือ, โพรมีเทียสสมัยใหม่ แม้จะมีความแตกต่างหลายประการและมีการเพิ่มพล็อตจากนวนิยายเรื่องนี้

**อ้างอิง**

**แหล่งข้อมูลอื่น**
 0109836- maryshelleysfrankenstein
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2537
หมวดหมู่:ภาพยนตร์โดยไตรสตาร์พิกเจอส์
รักจะแต่งต้องแบ่งหัวใจ

รักจะแต่งต้องแบ่งหัวใจ (italic=yes) เป็นภาพยนตร์โรแมนติก-คอมเมดี้สัญชาติอังกฤษ-อเมริกันที่ออกฉายในปี ค.ศ. 1993 ที่สร้างจากบทละครของ วิลเลียม เชกสเปียร์ ในชื่อเดียวกัน ได้รับการดัดแปลงให้เข้ากับหน้าจอโรงภาพยนตร์และกำกับโดย เคนเนธ บรานาห์ ซึ่งเขาแสดงในภาพยนตร์เรื่องนี้ด้วย ภาพยนตร์เรื่องนี้ยังนำแสดงโดย เอ็มมา ทอมป์สัน, โรเบิร์ต ฌอน ลีโอนาร์ด, เดนเซล วอชิงตัน, ไมเคิล คีตัน, เคอานู รีฟส์ และ เคต เบ็กคินเซล ผลงานภาพยนตร์เรื่องแรกของเธอ
ภาพยนตร์เรื่องนี้เปิดตัวในสหรัฐอเมริกาเมื่อวันที่ 7 พฤษภาคม ศ.ศ. 1993 ภาพยนตร์เรื่องนี้ทำรายได้ 22 ล้านดอลลาร์สหรัฐในบ็อกซ์ออฟฟิศในสหรัฐอเมริกาจากทุนสร้าง 11 ล้านดอลลาร์สหรัฐ

**อ้างอิง**

**แหล่งข้อมูลอื่น**
 0107616
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2536
ตีมอตี กัสตาญ

ตีมอตี กัสตาญ (Timothy Castagne; เกิดวันที่ 5 ธันวาคม ค.ศ. 1995) เป็นนักฟุตบอลชาวเบลเยียมที่เล่นให้กับฟูลัมในพรีเมียร์ลีกและทีมชาติเบลเยียม ปกติเขาเล่นในตำแหน่งแบ็กขวา แต่ก็สามารถเล่นได้ในอีกฝั่งของสนาม

**สโมสรอาชีพ**
กัสตาญเป็นผลผลิตจากทีมเยาวชนของเคอาร์ซี เคงก์ เขาลงเล่นเป็นตัวจริงนัดแรกในเบลเจียนโปรลีกเมื่อวันที่ 14 กันยายน ค.ศ. 2014 ในนัดที่พบกับกลึบบรึคเคอ
ในเดือนกรกฎาคม ค.ศ. 2017 เขาย้ายร่วมอาตาลันตาในเซเรียอา หลังจากที่อันเดรอา กอนตี ย้ายไปเอซี มิลาน วันที่ 22 กันยายน ค.ศ. 2019 เขาทำประตูตามตีเสมอฟีออเรนตีนา 2–2 ในนาทีที่ 95
วันที่ 3 กันยายน ค.ศ. 2020 กัสตาญเซ็นสัญญา 5 ปีกับเลสเตอร์ซิตีในพรีเมียร์ลีก ต่อมาในวันที่ 13 กันยายน ค.ศ. 2020 เขาทำประตูแรกในนามสโมสรช่วยให้เอาชนะเวสต์บรอมมิชอัลเบียน 3–0 ทำให้เขาเป็นผู้เล่นชาวเบลเยียมคนที่ห้าที่ทำประตูในนัดเปิดสนามพรีเมียร์ลีก ต่อจากลึก นีลิส, โตมัส เฟอร์มาเลิน, คริสตีย็อง แบนเตเก และ Leandro Trossard

**ทีมชาติ**
กัสตาญลงเล่นเป็นตัวจริงนัดแรกให้กับทีมชาติเบลเยียมเมื่อวันที่ 7 กันยายน ค.ศ. 2018 ในนัดกระชับมิตรที่พบกับสกอตแลนด์ วันที่ 22 มีนาคม ค.ศ. 2019 เขาทำแอสซิสต์ให้ยูรี ตีเลอมันส์ ทำประตูช่วยให้ทีมเอาชนะรัสเซีย 3–1 ในฟุตบอลชิงแชมป์แห่งชาติยุโรป 2020 รอบคัดเลือก

**อ้างอิง**

**แหล่งข้อมูลอื่น**
  Profile at Belgian FA-  Profile 2 at Belgian FA- timothy-castagne- timoty-castagne/297445- 71776
หมวดหมู่:กองหลังฟุตบอล
หมวดหมู่:นักฟุตบอลชาวเบลเยียม
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากจังหวัดลักเซมเบิร์ก
ชาวอันดามัน

ชาวอันดามัน เป็นคนพื้นเมืองหลายกลุ่มในหมู่เกาะอันดามันที่เป็นส่วนหนึ่งในหมู่เกาะอันดามันและนิโคบาร์ ดินแดนสหภาพของอินเดียในบริเวณอ่าวเบงกอลทางตะวันออกเฉียงใต้ รัฐธรรมนูญอินเดียกำหนดให้ชาวอันดามันเป็นชนเผ่าที่ได้รับการลงทะเบียน (Scheduled Tribe)  

ชาวอันดามันถูกจัดเป็นเนกริโต เพราะมีผิวคล้ำเข้ม และรูปร่างสันทัด ใช้ชีวิตเป็นนักล่าหาของป่า และคาดว่าคงอาศัยอยู่อย่างโดดเดี่ยวมาหลายพันปี มีการเสนอว่าพวกเขาเข้าสู่หมู่เกาะอันดามันเมื่อกว่า 26,000 ปีก่อน
ชาวอันดามันแบ่งออกเป็นสองกลุ่ม กลุ่มหนึ่งเปิดรับการติดต่อกับอารยธรรมมากกว่า ในขณะที่อีกกลุ่มค่อนข้างเป็นศัตรูและไม่ติดต่อกับโลกภายนอก
ชาวอันดามันประกอบไปด้วยชาวอันดามันใหญ่และชาวจาราวาบนเกาะอันดามันใหญ่ ชาวจังกิลบนเกาะรัตแลนด์ ชาวเอิงเกอบนเกาะอันดามันน้อย และชาวเซนทิเนลบนเกาะเซนทิเนลเหนือ ปลายคริสต์ศตวรรษที่ 18 เมื่อแรกติดต่อกับชาวต่างชาติครั้งแรก พวกเขามีจำนวนประมาณ 7,000 คน แต่ศตวรรษถัดมาพวกเขาลดจำนวนลงอย่างรวดเร็วจากการตายด้วยโรคภัยจากภายนอกและการสูญเสียพื้นที่ล่าสัตว์ ปัจจุบันชาวอันดามันทั้งหมดหลงเหลืออยู่เพียงกว่า 500 คน ชาวจังกิลสูญพันธุ์ มีเพียงชาวจาราวาและเซนทิเนลเท่านั้นที่ยังอยู่รอดอย่างเหนียวแน่นจากการปฏิเสธการติดต่อกับบุคคลภายนอก

**ประวัติ**

**หมายเหตุ**

**อ้างอิง**

**แหล่งข้อมูลอื่น**
 The Andamanese by George Weber- News by Survival Internationalfix-attempted=yes - Videos by Survival International
หมวดหมู่:ชนพื้นเมืองของเอเชียใต้
การศึกษาพิเศษ

ผู้เรียนที่มีความต้องการพิเศษ
การศึกษาพิเศษ (special education, SPED) เป็นการจัดการศึกษาที่คำนึงถึงความแตกต่างระหว่างบุคคลและความต้องการพิเศษของผู้เรียน ตามหลักการแล้ว กระบวนการนี้เกี่ยวข้องกับการจัดทำแผนรายบุคคล การเตรียมกระบวนการสอนอย่างเป็นระบบ การดัดแปลงวัสดุอุปกรณ์และการจัดการการเข้าถึง การแทรกแซงกระบวนการเหล่านี้เป็นไปเพื่อช่วยเหลือบุคคลที่มีความต้องการพิเศษให้สามารถพึ่งพาตนเองได้และประสบความสำเร็จในการศึกษา ซึ่งไม่สามารถทำได้ในการจัดการศึกษาภายในห้องเรียนทั่วไป
การศึกษาพิเศษมีความเกี่ยวข้องกับความบกพร่องทางการเรียน (เช่น ภาวะเสียการอ่านเข้าใจ) ความผิดปกติของการสื่อความหมาย ความบกพร่องทางพฤติกรรมและอารมณ์ (เช่น โรคซนสมาธิสั้น) ความพิการทางร่างกาย (เช่น Osteogenesis imperfecta อัมพาตสมองใหญ่ กล้ามเนื้อเสื่อม ความบกพร่องของกระดูกไขสันหลังและโรคกล้ามเนื้อเสียการประสานงานแบบเฟรดริก) ความบกพร่องทางพัฒนาการ (เช่น ออทิซึมสเปกตรัม ซึ่งรวมถึง โรคออทิซึม กลุ่มอาการแอสเปอร์เจอร์ ปัญญาอ่อน) และความบกพร่องประเภทอื่น ๆ ผู้เรียนที่มีความบกพร่องเหล่านี้จะได้ประโยชน์จากการให้บริการทางการศึกษาเพิ่มเติม เช่น การใช้วิธีการสอนที่แตกต่าง การใช้เทคโนโลยี การดัดแปลงพื้นที่การสอน การใช้ห้องเสริมวิชาการหรือการใช้ห้องเรียนพิเศษ 
บางครั้งอาจนับการศึกษาสำหรับเด็กปัญญาเลิศเป็นส่วนหนึ่งของการศึกษาพิเศษ เนื่องจากมีการใช้กระบวนการและเทคนิกการสอนที่แตกต่างจากทั่วไป ทว่าโดยทั่วไปแล้วมักใช้นิยามของ "การศึกษาพิเศษ" อธิบายการจัดการเรียนการสอนให้กับผู้เรียนที่มีความบกพร่อง ซึ่งสำหรับเด็กปัญญาเลิศจะมีแนวทางการจัดการเรียนการสอนที่ต่างออกไป นอกจากนี้แล้วมักมีความสับสนเกิดขึ้นระหว่างนิยามของคำว่าการศึกษาพิเศษและการสอนซ่อมเสริม โดยการศึกษาพิเศษจะถูกออกแบบให้กับผู้เรียนที่มีความบกพร่องในการเรียนรู้ ขณะที่ผู้สอนสามารถออกแบบแนวทางการสอนซ่อมเสริมให้กับผู้เรียนทุกคนได้ ไม่ว่าจะมีความต้องการพิเศษหรือไม่ก็ตาม เพื่อช่วยเตรียมความพร้อมให้กับผู้เรียนหรือให้ผู้เรียนมีผลสัมฤทธิ์สูงขึ้น 
ในประเทศพัฒนาแล้วส่วนมาก นักการศึกษามักปรับปรุงวิธีการสอนและสิ่งแวดล้อม สำหรับนักเรียนจำนวนมาก ขณะที่การศึกษาพิเศษในประเทศพัฒนาแล้วมักถูกจัดให้เป็นการบริการมากกว่าที่จะเป็นสถานที่ การเรียนร่วมเป็นแนวทางหนึ่งที่จะลดการตีตราทางสังคมและพัฒนาผลสัมฤทธิ์ทางการเรียนของผู้เรียนหลายคนให้สูงขึ้นได้
การศึกษาพิเศษตรงกันข้ามกับ "การศึกษาทั่วไป" โดยการศึกษาทั่วไปจะจัดการเรียนการสอนตามหลักสูตรมาตรฐานโดยไม่มีวิธีการสอนหรือเครื่องมือสนับสนุนพิเศษ บางครั้งผู้เรียนที่ได้รับการศึกษาพิเศษอาจสามารถเข้าเรียนในรูปแบบการศึกษาทั่วไปกับผู้เรียนที่ไม่มีความบกพร่องได้

**อ้างอิง**
หมวดหมู่:การศึกษาทางเลือก
หมวดหมู่:การศึกษาพิเศษ
หมวดหมู่:VIAF not on Wikidata

หมวดหมู่:หน้าที่มีตัวระบุ VIAF
หมวดหมู่:หมวดหมู่วิกิพีเดียติดตามข้อมูลที่ไม่อยู่บนวิกิสนเทศ
เอ็นลื่น

เอ็นลื่น (Decalobanthus peltatus) เป็นพืชในวงศ์ผักบุ้ง ลักษณะเป็นไม้ล้มลุกเถา ลำต้นเกลี้ยง ภายในมีน้ำยางสีขาว ใบรูปไข่กว้างเกือบกลม ยาว 7–30 เซนติเมตร ปลายใบแหลมยาวหรือมีติ่ง โคนใบมนหรือกลม ดอกออกเป็นช่อเชิงหลั่น ยาวได้ถึง 40 เซนติเมตร กลีบเลี้ยงปลายมนมีติ่งแหลม กลีบนอกรูปไข่มี 3 กลีบ ยาว 1.8–2.5 เซนติเมตร กลีบคู่ในรูปขอบขนานแกมรูปไข่ ยาวเท่า ๆ กลีบนอกแต่บางกว่า ดอกรูปปากแตร สีเหลืองเข้ม ยาว 4–6 เซนติเมตร ก้านชูอับเรณูมีขนช่วงโคน อับเรณูบิดเวียน ปลายมีกระจุกขน รังไข่เกลี้ยง ผลรูปไข่กว้าง ยาว 2.5–3 เซนติเมตร ภายในมีเมล็ดรูปสามเหลี่ยม ยาว 6–8 มิลลิเมตร
เอ็นลื่นกระจายพันธุ์ในแอฟริกาตะวันออก อินเดีย เอเชียตะวันออกเฉียงใต้ ถึงหมู่เกาะแปซิฟิก ในบางแห่งพบขึ้นเป็นวัชพืช น้ำยางขาวใช้ทาแผลสด แผลน้ำร้อนลวก และเป็นยาระบาย

**อ้างอิง**

**แหล่งข้อมูลอื่น**
 เอ็นลื่น- Decalobanthus peltatus
หมวดหมู่:วงศ์ผักบุ้ง
หมวดหมู่:ไม้เลื้อยเนื้อแข็ง
เมินเสียเถิดความตาย

เมินเสียเถิดความตาย (Dead Again) เป็นภาพยนตร์อเมริกันนีโอ-นัวร์ที่ออกฉายในปี ค.ศ. 1991 ภาพยนตร์โรแมนติก-ระทึกขวัญที่กำกับโดย เคนเนธ บรานาห์ และเขียนบทโดย สก็อตต์ แฟรงค์ นำแสดงโดย เคนเนธ บรานาห์ และ เอ็มมา ทอมป์สัน ร่วมกับ แอนดี้ การ์เซีย, เดเร็ค จาโคบี้, เวย์น ไนต์ และ โรบิน วิลเลียมส์
เมินเสียเถิดความตาย ประสบความสำเร็จในตลาดบ็อกซ์ออฟฟิศระดับปานกลางและได้รับคำวิจารณ์ในเชิงบวกจากนักวิจารณ์ส่วนใหญ่ เดเร็ค จาโคบี้ ได้รับการเสนอชื่อเข้าชิงรางวัลแบฟตา สาขานักแสดงสมทบชายยอดเยี่ยม และ แพทริก ดอยล์ ผู้แต่งเพลงประกอบภาพยนตร์ได้รับการเสนอชื่อเข้าชิงรางวัลลูกโลกทองคำ สาขาสาขาดนตรีประกอบภาพยนตร์ยอดเยี่ยม

**อ้างอิง**

**แหล่งข้อมูลอื่น**
 id=0101669
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2534
หมวดหมู่:ภาพยนตร์โดยพาราเมาต์พิกเจอส์
เฮนรี่ที่ 5 จอมราชันย์

เฮนรี่ที่ 5 จอมราชันย์ (Henry V) เป็นภาพยนตร์ดราม่าอิงประวัติศาสตร์สัญชาติอังกฤษที่ออกฉายในปี ค.ศ. 1989 ที่ดัดแปลงมาสำหรับหน้าจอโรงภาพยนตร์และและกำกับโดย เคนเนธ บรานาห์ ซึ่งสร้างจากบทละครของ วิลเลียม เชกสเปียร์ ที่มีชื่อเดียวกันเกี่ยวกับ พระเจ้าเฮนรีที่ 5 แห่งอังกฤษ ภาพยนตร์เรื่องนี้นำแสดงโดย เคนเนธ บรานาห์ ในบทนำร่วมกับ พอล สโกฟีลด์, เดเร็ค จาโคบี้, เอียน โฮล์ม, เอ็มมา ทอมป์สัน, อเล็ค แมคโคเวน, จูดี เดนช์, ร็อบบี้ โคลทราน, ไบรอัน เบลสเซด และ คริสเตียน เบล
ภาพยนตร์เรื่องนี้ได้รับเสียงวิพากษ์วิจารณ์จากทั่วโลกและได้รับการพิจารณาอย่างกว้างขวางว่าเป็นหนึ่งในภาพยนตร์ดัดแปลงของวิลเลียมเชกสเปียร์ที่ดีที่สุดเท่าที่เคยมีมา สำหรับผลงานของเธอในภาพยนตร์เรื่องนี้ ฟิลลิส ดาลตัน ได้รับรางวัลออสการ์ สาขาออกแบบเครื่องแต่งกายยอดเยี่ยม และ	เคนเนธ บรานาห์ ในการกำกับภาพยนตร์เรื่องแรกของเขา ทำให้ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม

**อ้างอิง**

**แหล่งข้อมูลอื่น**
 0097499- henryv
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2532
วัดบัวขวัญ

วัดบัวขวัญ อาจหมายถึง- วัดบัวขวัญ พระอารามหลวง อำเภอเมืองนนทบุรี จังหวัดนนทบุรี- วัดบัวขวัญ (บางสะแกหลักเมตร) อำเภอลาดหลุมแก้ว จังหวัดปทุมธานี
วัดโพธิ์เผือก

วัดโพธิ์เผือก อาจหมายถึง- วัดโพธิ์เผือก ตำบลบางกรวย อำเภอบางกรวย จังหวัดนนทบุรี- วัดโพธิ์เผือก ตำบลโคกช้าง อำเภอผักไห่ จังหวัดพระนครศรีอยุธยา- วัดโพธิ์เผือก ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา- วัดโพธิ์เผือก (ร้าง) ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา
วัดหนามแดง

วัดหนามแดง อาจหมายถึง- วัดหนามแดง อำเภอเมืองฉะเชิงเทรา จังหวัดฉะเชิงเทรา- วัดหนามแดง อำเภอบางพลี จังหวัดสมุทรปราการ
วัดอโศการาม

วัดอโศการาม อาจหมายถึง- วัดอโศการาม อำเภอนามน จังหวัดกาฬสินธุ์- วัดอโศการาม อำเภอเมืองสมุทรปราการ จังหวัดสมุทรปราการ- วัดอโศการาม อำเภอตระการพืชผล จังหวัดอุบลราชธานี
ซาบูโร ซาไก

เรือโท ซาบูโร ซาไก (坂井 三郎) เป็นนักบินนาวีชาวญี่ปุ่นและเสืออากาศของกองกำลังพิเศษทางอากาศแห่งกองทัพเรือจักรวรรดิญี่ปุ่นระหว่างสงครามโลกครั้งที่สอง เขาได้มีชื่อเสียงด้วยการเอาชนะทางอากาศมา 28-64 ครั้ง ซึ่งเขามีชื่อเสียงจากการเข้าร่วมกลุ่ม "สามภารโรง" กับเพื่อนร่วมฝูงอย่างโทชิโอะ โอตะกับฮิโรโยชิ นิชิซาวะ

**รูปภาพ**

**ดูเพิ่ม**
 เสืออากาศ

**อ้างอิง**

**แหล่งข้อมูลอื่น**
"Tainan Air Corps In Sakai Saburou"- The Last Samurai - A Detailed Look at Saburo Sakai
*title=Saburo Sakai passed away September 22, 2000- Memorial To Saburo Sakai date=2006-10-06 - Sakai's Saburo Sakai Is Dead at 84; War Pilot Embraced Foes- Excerpt from Samurai- WarbirdForum: An afternoon with Saburo Sakai
*title=Interview with Sakai during the production of Microsoft Combat Flight Simulator 2
*title=My Father and I and Saburo Sakai- PBS: Secrets of the Dead- Enterprise Action Report for August 7, 1942 date=2016-11-06 
2000
หมวดหมู่:ทหารชาวญี่ปุ่นในสงครามโลกครั้งที่สอง
หมวดหมู่:นักบินนาวีชาวญี่ปุ่น
หมวดหมู่:เสืออากาศชาวญี่ปุ่น
หมวดหมู่:เสืออากาศในสงครามโลกครั้งที่สอง
หมวดหมู่:บุคคลจากจังหวัดซางะ
หมวดหมู่:พุทธศาสนิกชนชาวญี่ปุ่น
หมวดหมู่:เรือโท
หมวดหมู่:ทหารเรือชาวญี่ปุ่น
หมวดหมู่:เจ้าหน้าที่กองทัพเรือจักรวรรดิญี่ปุ่น
วัดเพลงวิปัสสนา

วัดเพลงวิปัสสนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร

**ประวัติ**
วัดเพลงวิปัสสนาสร้างขึ้นเมื่อประมาณ พ.ศ. 2375 โดยกรมหลวงรักษ์รณเรศ โปรดให้เจ้ากรมปลัดขำ สร้างวัดฝ่ายวิปัสสนาธุระขึ้นในบริเวณที่ดินที่ชาวจีนทำสวนผัก และได้สร้างศาลเจ้าจีนไว้ด้วย ที่มาของชื่อวัดสันนิษฐานว่าน่าจะเป็นสถานที่ที่สมเด็จพระเจ้าตากสินเคยเสด็จและประชาชนได้ร้องเพลงถวายพระพรเป็นการสรรเสริญพระบารมี และได้ต่อคำว่า วิปัสสนา มาด้วยเนื่องจากมีพุทธบริษัททั้งคฤหัสถ์และบรรพชิต ปฏิบัติกรรมฐานติดต่อกันมาโดยไม่ขาดสาย
ราวปี พ.ศ. 2480 ได้บูรณปฏิสังขรณ์สร้างวิหารเล็ก (เก๋งจีน) ขึ้นแทนวิหารที่พังทลาย สร้างศาลาการเปรียญขึ้นใหม่ซ่อมแซมอุโบสถ ต่อระเบียงโบสถ์ขึ้นและปฏิสังขรณ์กุฏิ

**อาคารเสนาสนะและปูชนียวัตถุ**
พระอุโบสถกว้าง 13 เมตร ยาว 27 เมตร สร้างด้วยคอนกรีตเสริมเหล็ก พระอุโบสถปฏิสังขรณ์ใหม่ตั้งขนานกับวิหารซึ่งเคยเป็นอุโบสถเก่า วัดมีศาลาการเปรียญ หอสวดมนต์ วิหาร ศาลาท่าน้ำ กุฏิสงฆ์มี 65 หลัง ส่วนมากเป็นกุฏิกัมมัฏฐาน ก่อสร้างด้วยไม้ 30 หลัง ครึ่งตึกครึ่งไม้ 11 หลัง และเป็นตึก 24 หลัง นอกจากนี้ยังมีหอระฆัง 
ปูชนียวัตถุสำคัญของวัด ได้แก่ พระพุทธรูป 2 องค์ ที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว ประดิษฐานไว้ภายในเก๋งจีน

**อ้างอิง**
เพลงวิปัสสนา
หมวดหมู่:โบราณสถานในเขตบางกอกน้อย
วัดเปาโรหิตย์

วัดเปาโรหิตย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

**ประวัติ**
วัดเปาโรหิตย์เดิมชื่อ วัดเกาะ เนื่องจากเคยมีคลองและคูน้ำล้อมรอบ มีวัดตั้งอยู่ตรงกลางคล้ายเกาะ สร้างราวปี พ.ศ. 2367 ในสมัยรัชกาลที่ 3 ผู้สร้างคือ พระยามหาราชครูปุโรหิตาจารย์ (บุญรอด เปาโรหิตย์) วัดได้รับการบูรณปฏิสังขรณ์จากบุตรหลานตระกูลเปาโรหิตย์มาโดยตลอด มีการสร้างเจดีย์บรรจุอัฐิพระมหาครูปุโรหิตาจารย์ (บุญรอด เปาโรหิตย์) ราวสมัยรัชกาลที่ 3–4 ต่อมาราวสมัยรัชกาลที่ 6 สร้างเจดีย์ทรงปรางค์หมายเลข 3 ต่อมาท่านน้อย เปาโรหิตย์ได้มาบูรณปฏิสังขรณ์ และท่านเจ้าพระยามุขมนตรี (อวบ เปาโรหิตย์) ได้บูรณปฏิสังขรณ์ในราว พ.ศ. 2472–2473
วัดเกาะเปลี่ยนชื่อมาเป็น "วัดเปาโรหิตย์" เมื่อวันที่ 19 พฤศจิกายน พ.ศ. 2471 วัดได้รับพระราชทานวิสุงคามสีมาเมื่อประมาณ พ.ศ. 2367 กรมศิลปากรได้ประกาศขึ้นทะเบียนวัดนี้เป็นโบราณสถานเมื่อวันที่ 16 สิงหาคม พ.ศ. 2520

**อาคารเสนาสนะ**
อุโบสถขนาด 3 ห้องแบบรัชกาลที่ 3 มีพาไลล้อมรอบ หลังคามุงด้วยกระเบื้องดินเผาเคลือบ หลังคาลดมุขด้านหน้า 1 ชั้น และด้านหลัง 1 ชั้น ไม่มีช่อฟ้า ใบระกา หางหงส์ หน้าบันก่ออิฐถือปูน กรอบประตูหน้าต่างประดับลายอย่างเทศ ตามแบบงานพระราชนิยมสมัยรัชกาลที่ 3 ภายในมีจิตรกรรมฝาผนัง เป็นภาพปราสาทเขียนแบบอุดมคติ มีลักษณะคล้ายคลึงกับจิตรกรรมในอุโบสถวัดนายโรง ภายนอกมีกำแพงแก้ว
วัดมีเจดีย์ 3 องค์ อยู่ด้านหน้าวัดนอกกำแพงด้านตะวันออก ห่างจากกำแพงแก้ว 4.2 เมตร เรียงกันแนวขนานกับกำแพงแก้วด้านตะวันออก เจดีย์หมายเลข 1 และหมายเลข 3 เป็นทรงปรางค์ ส่วนเจดีย์หมายเลข 2 ฐานเจดีย์เป็นรูปสี่เหลี่ยมจัตุรัส เป็นเจดีย์ย่อมุมไม้สิบสอง

**อ้างอิง**
เปาโรหิตย์
หมวดหมู่:โบราณสถานในเขตบางพลัด
ศึกแม่มดมหัศจรรย์

ศึกแม่มดมหัศจรรย์ (Willow) เป็นภาพยนตร์แฟนตาซีสัญชาติอเมริกันที่ออกฉายในปี ค.ศ. 1988 ที่กำกับโดย รอน ฮาวเวิร์ด อำนวยการสร้างฝ่ายบริหารโดย จอร์จ ลูคัส และเขียนบทโดย บ็อบ ดอลแมน เนื้อเรื่องมาจาก จอร์จ ลูคัส นำแสดงโดย วอร์วิค เดวิส, วัล คิลเมอร์, โจแอนน์ เวลีย์, จีน มาร์ช และ บิลลี บาร์ตี วอร์วิค เดวิส รับบทเป็นวิลโลว์ชาวนาผู้ไม่เต็มใจที่มีบทบาทสำคัญในการปกป้องทารกจากราชินีเผด็จการที่สาบานว่าจะทำลายเธอและยึดครองโลก
จอร์จลูคัสเกิดไอเดียสำหรับภาพยนตร์เรื่องนี้ในปี ค.ศ. 1972 โดยเข้าหารอนฮาวเวิร์ดเพื่อกำกับในช่วงหลังการถ่ายทำของ โคคูน ในปี ค.ศ. 1985 บ็อบ ดอลแมน ถูกให้มาเขียนบทภาพยนตร์โดยมีร่างเจ็ดร่างก่อนจะจบในปลายปี ค.ศ. 1986 เมโทร-โกลด์วิน-เมเยอร์เป็นผู้จัดจำหน่ายและการถ่ายภาพหลักเริ่มขึ้นในเดือนเมษายน ศ.ศ. 1987 สิ้นสุดในเดือนตุลาคมถัดไป การถ่ายทำส่วนใหญ่เกิดขึ้นที่ เอลส์ทรี สตูดิโอส์ ในฮาร์ทฟอร์ดเชอร์ ประเทศอังกฤษรวมถึงเวลส์และนิวซีแลนด์ อินดัสเทรียล ไลท์ แอนด์ แมจิก ได้สร้างเทคนิคพิเศษทางภาพซึ่งนำไปสู่การปฏิวัติครั้งใหม่ด้วยเทคโนโลยีการปรับเปลี่ยนรูปแบบดิจิทัล
ภาพยนตร์เรื่องนี้ได้เข้าฉายในปี ค.ศ. 1988 ได้รับคำวิจารณ์ที่หลากหลายจากนักวิจารณ์ ทำรายได้ในสหรัฐอเมริกาเพียง 57.3 ล้านดอลลาร์สหรัฐเทียบกับทุนสร้าง 35 ล้านดอลลาร์สหรัฐ นอกจากนี้ยังได้รับการเสนอชื่อชิงรางวัลออสการ์ถึง 2 รางวัล

**อ้างอิง**

**แหล่งข้อมูลอื่น**
0096446
*willow
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2531
หมวดหมู่:โบราณคดีในวัฒนธรรมประชานิยม
วัดพระยาศิริไอยสวรรค์

เจดีย์องค์กลางวัดพระยาศิริไอยสวรรค์
วัดพระยาศิริไอยสวรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงบางยี่ขัน เขตบางพลัด กรุงเทพมหานคร วัดอยู่ริมคลองบางยี่ขัน มีที่ดินตั้งวัดเนื้อที่ 5 ไร่
วัดพระยาศิริไอยสวรรค์น่าจะเป็นวัดโบราณสมัยอยุธยา ได้รับการบูรณปฏิสังขรณ์ปี พ.ศ. 2367 ในสมัยรัชกาลที่ 3 โดยมีพระยาศิริไอยสวรรค์ (นายฟัก) เป็นบูรณะ จึงได้ขนานชื่อวัดตามนั้น แต่ประชาชนนิยมเรียกว่า วัดพระหริ ได้รับพระราชทานวิสุงคามสีมาในสมัยรัชกาลที่ 3 ประมาณ พ.ศ. 2367 (พร้อมกับการสร้างวัด) เขตวิสุงคามสีมากว้าง 12 เมตร ยาว 24 เมตร
โบราณวัตถุและโบราณสถานของวัดที่สำคัญ ได้แก่ อุโบสถกว้าง 8 เมตร ยาว 20 เมตร มีทรวดทรงแบบอยุธยา ขนาด 3 ห้อง มีฐานแอ่นโค้งสำเภา ล้อมรอบด้วยกำแพงแก้ว พระเจดีย์ย่อมุมตั้งคู่กันอยู่มุมกำแพงแก้วด้านหน้า พระเจดีย์กลมตั้งอยู่ตรงกลางระหว่างเจดีย์ย่อมุม อาคารเสนาสนะอื่น ได้แก่ กุฏิสงฆ์ จำนวน 5 หลัง เป็นอาคารไม้และครึ่งตึกครึ่งไม้ วิหาร ศาลาการเปรียญ กว้าง 10 เมตร ยาว 18 เมตร หอระฆัง ฌาปนสถาน ศาลาท่าน้ำสร้าง พ.ศ. 2498 และศาลาโรงครัว พระศักดิ์สิทธิ์ประจำวัดคือ หลวงพ่อสำริด ทุกวันที่ 28 มกราคมของทุกปี (5 วัน)  จะมีการจัดนมัสการปิดทอง

**อ้างอิง**
พระยาศิริไอยสวรรค์
หมวดหมู่:โบราณสถานในเขตบางพลัด
วัดรวกบางบำหรุ

วัดรวกบางบำหรุ เป็นวัดราษฎร์สังกัดคณะสงฆ์ฝ่ายมหานิกาย ในแขวงบางบำหรุ เขตบางพลัด กรุงเทพมหานคร
ไม่ปรากฎแน่ชัดว่าสร้างขึ้นในสมัยใด บ้างว่าสร้างในปี พ.ศ. 2219 เดิมชื่อ วัดรวก เพราะที่ตั้งวัดมีไม้รวกขึ้นอยู่ทั่วไป ส่วนคำขยาย บางบำหรุ คงเกิดขึ้นเพราะเนื่องจากว่าตั้งอยู่ในละแวกบางบำหรุ วัดรวกบางบำหรุได้รับพระราชทานวิสุงคามสีมาครั้งหลังเมื่อวันที่ 12 เมษายน พ.ศ. 2511
อุโบสถหลังเดิมเป็นแบบอยุธยาตอนต้น ผนังด้านข้างเจาะช่องหน้าต่างกลางข้างละบาน แต่ปูนปั้นหน้าต่างหลอกทำให้ดูมี 6 บาน ได้รับการปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ปัจจุบันแปลงเป็นวิหารขนาด 6 ห้อง หันหน้าไปทางทิศตะวันออกสู่คลองบางจาก ผนังด้านหลังตัน มีพระพุทธรูปประดิษฐานอยู่หลายองค์ ส่วนพระอุโบสถใหม่ตั้งขวางกับอุโบสถเดิม อาคารทั้งสองมีกำแพงแก้วล้อมรอบ

**อ้างอิง**
รวกบางบำหรุ
หมวดหมู่:โบราณสถานในเขตบางพลัด
4 จิ๋วพลิกมิติมหัศจรรย์

4 จิ๋วพลิกมิติมหัศจรรย์ (Honey, I Shrunk the Kids) เป็นภาพยนตร์การ์ตูนแนววิทยาศาสตร์สัญชาติอเมริกันที่ออกฉายในปี ค.ศ. 1989 ภาคแรกของซีรีส์ภาพยนตร์เรื่องนี้เป็นผลงานการกำกับเรื่องแรกของ โจ จอห์นสตัน และอำนวยการสร้างโดย วอลต์ ดิสนีย์ พิกเชอส์ พล็อตเรื่องนี้เกี่ยวข้องกับเรื่องราวของนักประดิษฐ์ที่บังเอิญย่อขนาดของตัวเองและลูกๆ ของเพื่อนบ้านข้างบ้านให้เหลือหนึ่งในสี่ของนิ้ว (6 มม.) ด้วยเครื่องหดแม่เหล็กไฟฟ้าของเขาและโยนทิ้งไปกับถังขยะโดยไม่ได้ตั้งใจซึ่งพวกเขาต้องเสี่ยงเข้าไปในสวนหลังบ้าน เพื่อกลับบ้านพร้อมกับกำจัดแมลงและต่อรองอันตราย
ริก มรานิส แสดงเป็น เวย์น สซาลินสกี นักประดิษฐ์ที่ทำให้ลูก ๆ หดตัวโดยไม่ได้ตั้งใจ เอมี่ (เอมี่ โอนีลล์) และ นิก (โรเบิร์ต โอลิเวรี) มาร์เซีย สตราสแมน รับบทเป็น ไดแอน ภรรยาของเขาซึ่งเขาได้มอบตำแหน่งยศตำแหน่งให้ แมตต์ ฟรีเวอร์, คริสติน ซัทเธอร์แลนด์, โทมัส วิลสัน บราวน์ และ จาเร็ด รัชตัน รับบทเป็น รุสส์, แม่, รุสส์ จูเนียร์, และ รอน ทอมป์สัน, ตามลำดับ; เพื่อนบ้านที่อยู่ติดกันกับสซาลินสกี

**อ้างอิง**

**แหล่งข้อมูลอื่น**
 0097523- honeyishrunkthekids
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์โดยวอลต์ดิสนีย์พิกเชอส์
วัดบางยี่ขัน

วัดบางยี่ขัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
วัดบางยี่ขันมีชื่อเรียกอย่างอื่นว่า วัดมุธราชาราม หรือ วัดมุขราชธาราม ไม่ทราบว่าเรียกชื่อเหล่านี้มาเมื่อใด หรืออาจเป็นชื่อจริงเดิมของวัดบางยี่ขันที่เรียกกันตามประสาชาวบ้าน คาดว่าเป็นวัดโบราณตั้งแต่สมัยอยุธยาตอนกลาง ได้รับพระราชทานวิสุงคามสีมา ประมาณ พ.ศ. 2172

**ศิลปกรรม**
พระอุโบสถรูปทรงแบบอยุธยาแอ่นโค้งสำเภา ภายในประดิษฐานพระพุทธรูปหลายองค์อยู่ร่วมฐานชุกชีเดียวกัน ภายในมีภาพจิตรกรรมฝาผนังที่เป็นฝีมือของช่างเขียนสมัยอยุธยาตอนปลาย แต่มีการเขียนซ่อมและเขียนเพิ่มเติมในสมัยต้นรัตนโกสินทร์สมัยรัชกาลที่ 3 แต่ยังคงขนบการเขียนภาพในลักษณะจิตรกรรมสมัยอยุธยา ฝีมือช่างในสมัยรัชกาลที่ 3 เชื่อกันว่าเป็นฝีมือของครูคงแป๊ะ จิตรกรเอกแห่งรัตนโกสินทร์ ฝีมือการเขียนภาพของท่านจะสอดแทรกอัตลักษณ์ความเป็นจีนอยู่เสมอ ผนังเหนือช่องประตูหน้าต่างด้านหลังพระประธานเขียนเรื่องไตรภูมิ ด้านหน้าพระประธานเขียนเรื่องมารผจญ ซึ่งภาพมารผจญของวัดบางยี่ขันได้รับการยกย่องว่าเป็นต้นแบบที่สวยงามของภาพมารผจญในสมัยต้นรัตนโกสินทร์ 
ด้านข้างพระประธานเหนือช่องหน้าต่างเขียนภาพเทพชุมนุม ระหว่างช่องหน้าต่างเขียนเรื่องพุทธประวัติจากคัมภีร์ปฐมสมโพธิและเรื่องทศชาติชาดก ซึ่งมีภาพที่น่าสนใจและวาดได้อย่างประณีตปรากฏอยู่ 2 ภาพ ได้แก่ ภาพเหตุการณ์การถวายพระเพลิงพระพุทธสรีระ ซึ่งเป็นเหตุให้กษัตริย์หลายพระนครยกทัพมาทำสงครามเพื่อแย่งพระบรมสารีริกธาตุ เขียนได้ละเอียดลออมาก
ใบเสมาทำด้วยหินทรายแดงขนาดใหญ่แบบเดียวกับวัดประเสริฐสุทธาวาส

**อ้างอิง**
บางยี่ขัน
หมวดหมู่:โบราณสถานในเขตบางพลัด
พระนางจักราเทวี

พระนางจักราเทวี (စကြာဒေဝီ เซะจาเดวี) มีพระนามาภิไธยว่า สิริปวรมหาราชินทารตนาเทวี (သီရိပဝရ မဟာရာဇိန္ဒာ ရတနာဒေဝီ) เป็นพระอัครมเหสีในพระเจ้ามินดงแห่งพม่า พระองค์มีพระทัยเมตตามาก มีอิทธิพลอย่างสูงต่อพระสวามี และทรงมีความรู้ทั้งด้านโหราศาสตร์และวิทยาศาสตร์สมัยใหม่ จึงมักได้รับเครื่องบรรณาการเกี่ยวกับโหราศาสตร์เสมอ
พระนางสวรรคตในปี ค.ศ. 1876 พระศพฝังที่พระราชวังมัณฑะเลย์

**ในวัฒนธรรมสมัยนิยม**
มีนักแสดงผู้รับบท พระนางจักราเทวี ได้แก่- เจ้านางเสกขรเทวี รับบทโดย ปรียานุช ปานประดับ จากละครเรื่อง เพลิงพระนาง ช่อง 5 (พ.ศ. 2539)- เจ้านางเสกขรเทวี รับบทโดย จีรนันท์ มะโนแจ่ม จากละครเรื่อง เพลิงพระนาง ช่อง 7 (พ.ศ. 2560)

**อ้างอิง**
หมวดหมู่:พระอัครมเหสีราชวงศ์โก้นบอง
หมวดหมู่:พุทธศาสนิกชนชาวพม่า
ไทยซุปเปอร์โมเดลคอนเทสต์ 2018

ไทยซุปเปอร์โมเดลคอนเทสต์ 2018 (Thai Supermodel Contest 2018) เป็นการประกวดไทยซูเปอร์โมเดลคอนเทสต์ ครั้งที่ 16 ซึ่งมีการประกวดรอบตัดสินในวันที่ 30 มีนาคม พ.ศ. 2561 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ เกษรา วัฒนสังข์ จากจังหวัดนนทบุรี และผู้ชนะสมาร์ทบอยคือ จักรภัทร อังศุธนมาลี จากจังหวัดนครราชสีมา

**ผลการประกวด**

**ลำดับ**

**ลำดับการประกาศชื่อ**

**รางวัลตำแหน่งพิเศษ**

**ผู้เข้าประกวด**

**ไทยซุปเปอร์โมเดลคอนเทสต์**
#E0FFFF ผู้ได้ตำแหน่ง ไทยซุปเปอร์โมเดลคอนเทสต์

**สมาร์ทบอย**
#E0FFFF ผู้ได้ตำแหน่ง สมาร์ทบอย

**อ้างอิง**

**แหล่งข้อมูลอื่น**
  เว็บไซต์หลักของการประกวดไทยซุปเปอร์โมเดลคอนเทสต์ date=2010-03-12 -  เว็บไซต์การประกวดนางงามไทย date=2012-08-22 
2018
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:ประเทศไทยในปี พ.ศ. 2561
โพรเจสเทอโรน

โพรเจสเทอโรน (progesterone, P4) เป็นสารสเตอรอยด์ที่ถูกสร้างขึ้นในร่างกายชนิดหนึ่ง จัดเป็นฮอร์โมนเพศในกลุ่มโพรเจสโทเจน มีบทบาทในการควบคุมรอบประจำเดือน การตั้งครรภ์ และการสร้างตัวอ่อน พบในมนุษย์และสัตว์ชนิดอื่นๆ ถือเป็นฮอร์โมนในกลุ่มโพรเจสโทเจนที่พบเป็นปริมาณมากที่สุดในร่างกาย เป็นสารตัวกลางที่สำคัญในกระบวนการสร้างและสลายสารสเตอรอยด์อื่นๆ ในร่างกาย รวมไปถึงฮอร์โมนเพศและคอร์ติโคสเตอรอยด์ และมีบทบาทสำคัญในการทำงานของสมองในฐานะนิวโรสเตอรอยด์อีกด้วย
นอกจากจะเป็นฮอร์โมนตามธรรมชาติแล้ว โพรเจสเทอโรนยังถูกนำมาใช้เป็นยาอีกด้วย เช่น ใช้ร่วมกันกับเอสโตรเจนเพื่อใช้เป็นยาคุมกำเนิด ลดโอกาสเกิดมะเร็งปากมดลูก ใช้รักษาภาวะหมดประจำเดือนทั้งตามธรรมชาติหรือที่เกิดจากการผ่าตัดเอารังไข่ออกจากมะเร็งหรือสาเหตุอื่นๆ โดยถูกนำมาใช้เป็นยาครั้งแรกเมื่อ ค.ศ. 1934

**อ้างอิง**
หมวดหมู่:ฮอร์โมนมนุษย์
อะลี อิบน์ อุมัร

อะลี อิบน์ อุมัร (علي بن عمر) ทรงเป็นผู้ปกครองจากราชวงศ์อิดรีสิดและสุลต่านแห่งโมร็อกโกองค์ที่ 7 พระองค์ครองราชย์หลังจากยะฮ์ยาที่ 2 อิบน์ ยะฮ์ยาสวรรคตในค.ศ. 874 ในช่วงการปกครองของพระองค์ พวกอิดรีสิดสูญเสียแฟ็ส เมืองหลวงของตน พระองค์สวรรคตใน ค.ศ. 883

**อ้างอิง**
หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 883
หมวดหมู่:บุคคลที่ไม่ทราบปีเกิด
ยะห์ยา อิบน์ อิดรีส อิบน์ อุมัร

ยะห์ยา อิบน์ อิดรีส อิบน์ อุมัร (يحيى بن إدريس بن عمر) ทรงเป็นผู้นำจากราชวงศ์อิดรีสิดและสุลต่านแห่งโมร็อกโกองค์ที่ 9 พระองค์ครองราชย์หลังจากยะห์ยาที่ 3 สวรรคตใน ค.ศ. 904 และสวรรตใน ค.ศ. 917 เมื่อพวกฟาฏิมิดโจมตีโมร็อกโก
รัฐเคาะลีฟะฮ์ฟาฏิมียะฮ์ปกครองโมร็อกโกไปอีก 8 ปีหลังจากยะห์ยาที่ 4 สวรรคต และพวกอิดรีสิดได้อำนาจคืนมาโดยการก่อกบฏของอัลฮะซัน อิบน มุฮัมมัด แต่อยู่ได้แค่ 3 ปี ก็ถูกพวกฟาฏิมิดขับไล่ไป โดยปกครองถึง 10 กว่าปีแล้วถูกโค่นภายใค้การนำของอัลกอซิม กะนูน

**อ้างอิง**
หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 917
หมวดหมู่:บุคคลที่ไม่ทราบปีเกิด
การตั้งครรภ์แทน

Intended parents attend the birth of their child by a gestational surrogate.
การตั้งครรภ์แทน, การอุ้มท้องแทน หรือ "การอุ้มบุญ" เป็นข้อตกลงอย่างหนึ่งซึ่งมักทำเป็นข้อตกลงทางกฎหมาย เพื่อให้สตรีคนหนึ่ง ("แม่อุ้มบุญ") ตั้งครรภ์แทนคนอื่น ซึ่งจะได้เป็นผู้ปกครองเด็กในครรภ์เมื่อคลอดแล้ว
ผู้ที่ประสงค์จะให้มีการตั้งครรภ์แทนอาจมีสาเหตุมาจากการที่ต้องการมีบุตรแต่ไม่สามารถมีบุตรได้ เช่น ฝ่ายหญิงมีปัญหาสุขภาพ หรือเป็นคู่สมรสที่ไม่สามารถมีบุตรได้ทางกายภาพ เป็นต้น การตั้งครรภ์แทนถือเป็นการใช้เทคโนโลยีช่วยการเจริญพันธุ์ประเภทหนึ่ง

**อ้างอิง**
หมวดหมู่:การตั้งครรภ์
เยื่อบุมดลูกเจริญผิดที่

เยื่อบุมดลูกเจริญผิดที่ เป็นภาวะที่เซลล์ของชั้นเยื่อบุมดลูกไปเจริญเป็นเนื้อเยื่ออยู่นอกมดลูก ส่วนใหญ่มักเกิดขึ้นที่รังไข่ ท่อนำไข่ และเนื้อเยื่อรอบๆ มดลูกและรังไข่ แต่ในบางกรณีก็อาจพบเกิดขึ้นที่ส่วนอื่นของร่างกายได้ อาการที่พบบ่อยคืออาการปวดท้องน้อยและมีบุตรยาก ผู้ป่วยเกือบครึ่งหนึ่งจะมีอาการปวดท้องน้อยเรื้อรัง และ 70% จะมีอาการปวดระหว่างมีรอบเดือน บางรายอาจมีอาการปวดขณะมีเพศสัมพันธ์ได้ การมีบุตรยากพบได้ประมาณครึ่งหนึ่งของผู้ป่วย นอกจากนี้ยังมีอาการอื่นๆ ที่พบได้ไม่บ่อย เช่น อาการทางระบบปัสสาวะ หรืออาการทางระบบทางเดินอาหาร ผู้ป่วยประมาณ 25% ไม่มีอาการ ในรายที่ไปพบแพทย์ด้วยปัญหามีบุตรยากแล้วพบว่ามีภาวะนี้ 85% จะไม่มีอาการปวด ภาวะนี้อาจมีผลกระทบทางด้านสังคมและจิตใจต่อผู้ป่วยได้ 
สาเหตุของภาวะนี้ยังไม่เป็นที่ทราบแน่ชัด ปัจจัยเสี่ยงที่สำคัญคือการมีคนในครอบครัวเป็นโรคนี้ บริเวณที่มีเยื่อบุมดลูกไปเจริญอยู่จะมีเลือดออกทุกเดือน ทำให้เกิดการอักเสบและแผลเป็นขึ้นในบริเวณนั้น เซลล์เยื่อบุมดลูกที่เจริญผิดที่เหล่านี้ไม่ถือว่าเป็นมะเร็ง การวินิจฉัยส่วนใหญ่ทำโดยดูจากอาการร่วมกับการถ่ายภาพรังสีทางการแพทย์ อย่างไรก็ดีการวินิจฉัยยืนยันที่แม่นยำที่สุดจะต้องทำโดยการตัดชิ้นเนื้อตรวจ ภาวะอื่นที่ทำให้มีอาการคล้ายกันได้แก่ โรคอักเสบของอวัยวะในอุ้งเชิงกรานสตรี, กลุ่มอาการลำไส้ไวเกินต่อการกระตุ้น, และไฟโบรไมอัลเจีย ภาวะนี้มักถูกวินิจฉัยผิดได้บ่อย หลายครั้งที่ผู้ป่วยได้รับการแนะนำว่าอาการที่ประสบนั้นเป็นเรื่องเล็กน้อยหรือเป็นเรื่องปกติ
มีข้อมูลหลายชุดที่สนับสนุนว่าการใช้ยาเม็ดคุมกำเนิดแบบฮอร์โมนรวมสามารถลดความเสี่ยงของการเกิดภาวะนี้ได้ การออกกำลังกายและการลดปริมาณการดื่มแอลกอฮอล์ก็อาจช่วยป้องกันได้เช่นกัน ภาวะนี้ยังไม่มีวิธีรักษาให้หายขาด แต่สามารถบรรเทาอาการได้ด้วยวิธีการต่างๆ เช่น การใช้ยาแก้ปวด ยาฮอร์โมน หรือการผ่าตัด ยาแก้ปวดที่แนะนำให้ใช้คือยาแก้อักเสบชนิดไม่ใช่สเตอรอยด์ เช่น นาพรอกเซน เป็นต้น การกินยาเม็ดคุมกำเนิดแบบฮอร์โมนรวมต่อเนื่องหรือการใช้ห่วงคุมกำเนิดแบบปล่อยฮอร์โมนก็อาจช่วยได้เช่นกัน ยาในกลุ่ม GnRH agonist สามารถช่วยเพิ่มโอกาสที่จะตั้งครรภ์ได้ในรายที่มีบุตรยาก การผ่าตัดเอาบริเวณที่เป็นเยื่อบุมดลูกเจริญผิดที่ออกอาจจำเป็นต้องทำในรายที่รักษาด้วยยาหรือวิธีการอื่นๆ แล้วไม่ได้ผล
ข้อมูลปี พ.ศ. 2558 ประมาณไว้ว่าทั่วโลกมีผู้ป่วยโรคนี้อยู่ประมาณ 10.8 ล้านคน บางที่ระบุว่ามีผู้หญิงป่วยจากโรคนี้ประมาณ 6-10% และในคนที่ไม่มีอาการก็อาจมีโรคนี้อยู่ 2-11% ผู้หญิงทั่วไป 11% จะตรวจเจอเยื่อบุโพรงมดลูกเจริญผิดที่ที่ยังไม่ได้รับวินิจฉัยจากการทำเอ็มอาร์ไอ ภาวะนี้พบได้บ่อยที่สุดในคนอายุประมาณ 30-40 ปี แต่ก็มีพบในเด็กอายุน้อยที่สุดคือ 8 ปี ส่วนใหญ่ไม่ทำให้เกิดการเสียชีวิต โดยมีอัตราตายอยู่ที่ประมาณ 0-0.1 ต่อ 100,000 ประชากร แต่เดิมโรคนี้จะถูกนับรวมเป็นโรคเดียวกันกับอะดิโนไมโอซิส และต่อมาจึงถูกแยกออกเป็นภาวะต่างหากเมื่อช่วงคริสตทศวรรษ 1920 โดยไม่เป็นที่ทราบแน่ชัดว่าภาวะนี้ถูกบรรยายไว้เป็นครั้งแรกตั้งแต่เมื่อใด

**อ้างอิง**

**แหล่งข้อมูลอื่น**
หมวดหมู่:รอบประจำเดือน
หมวดหมู่:ความผิดปกติของอวัยวะสืบพันธุ์สตรีที่ไม่เกิดจากการอักเสบ
วัดท่าไม้

วัดท่าไม้ อาจหมายถึง- วัดท่าไม้ อำเภอชุมแสง จังหวัดนครสวรรค์- วัดท่าไม้ อำเภอแม่พริก จังหวัดลำปาง- วัดท่าไม้ อำเภอกระทุ่มแบน จังหวัดสมุทรสาคร
วัดท่ากระบือ

วัดท่ากระบือ อาจหมายถึง- วัดท่ากระบือ อำเภอภูผาม่าน จังหวัดขอนแก่น- วัดท่ากระบือ อำเภอกระทุ่มแบน จังหวัดสมุทรสาคร
วัดป่าชัยรังสี

วัดป่าชัยรังสี อาจหมายถึง- วัดป่าชัยรังสี อำเภอเมืองกำแพงเพชร จังหวัดกำแพงเพชร- วัดป่าชัยรังสี อำเภอเมืองสมุทรสาคร จังหวัดสมุทรสาคร
วัดโคกขาม

วัดโคกขาม อาจหมายถึง- วัดโคกขาม อำเภอบ้านแท่น จังหวัดชัยภูมิ- วัดโคกขาม อำเภอพิมาย จังหวัดนครราชสีมา- วัดโคกขาม อำเภอตากฟ้า จังหวัดนครสวรรค์- วัดโคกขาม อำเภอหนองม่วง จังหวัดลพบุรี- วัดโคกขาม อำเภอเมืองสมุทรสาคร จังหวัดสมุทรสาคร
โคกขาม
มอดูล:Location map/data/India Andhra Pradesh

return {
	name   = 'รัฐอานธรประเทศ',
	top    = 19.387,
	bottom = 12.522,
	left   = 76.628,
	right  = 84.935,
	image  = 'India Andhra Pradesh location map (current).svg',
	image1 = 'Andhra Pradesh relief map.svg'
}
อมราวตี

อมราวตี หรือ อมราวดี (Amaravati, Amaravathi, Amravati) เป็นคำในภาษาบาลีแปลว่า ที่พำนักของความไม่ตาย ('Abode of the Deathless') อันหมายถึงนิรวาณ

**ธรรมเนียม**
 อมราวตี (ปรัมปรา) เมืองเอกในสวรรคะตามความเชื่อฮินดู- สำนักสงฆ์พุทธอมราวตี สำนักสงฆ์เถรวาทใกล้ลอนดอน สหราชอาณาจักร

**ภูมิศาสตร์**
 อมราวตี (รัฐอานธรประเทศ) เมืองหลวงทางพฤตินัยของรัฐอานธรประเทศ ประเทศอินเดีย- หมู่บ้านอมราวตี (อำเภอคุนตูร์) รัฐอานธรประเทศ ประเทศอินอินเดีย
** อมราวตีสถูป (อมราวตีมหาเจดีย์) สถูปโบราณในหมู่บ้านดังกล่าว
** อมราวตีมณฑล (รัฐอานธรประเทศ) มณฑลในอำเภอคุนตูร์- อมราวตี (รัฐมหาราษฏระ) เมืองในรัฐมหาราษฏระ ประเทศอินเดีย
** อำเภออมราวตี อำเภอในรัฐมหาราษฏระ- อมราวตีนคร เมืองในรัฐทมิฬนาฑู ประเทศอินเดีย
** เขื่อนอมราวตี เขื่อนในเมืองดังกล่าว
** อ่างเก็บน้ำอมราวตี อ่างเก็บน้ำในเมืองดังกล่าว- แม่น้ำอมราวตี แม่น้ำที่ไหลผ่านรัฐเกรละและทมิฬนาฑู- อมราวตี รัฐหนึ่งในอาณาจักรจามปา ปัจจุบันอยู่ในประเทศเวียดนามตอนกลาง

**การรถไฟ**
 สถานีรถไฟอมราวตี รัฐมหาราษฏระ- อมราวตีเอกซ์เพรส สายรถไฟในรัฐอานธรประเทศ

**บันเทิง**
 อมราวตี (ภาพยนตร์ปี 1993)- อมราวตี (ภาพยนตร์ปี 2009)
รางวัลผู้เล่นแห่งฤดูกาลของลิเวอร์พูล

สตีเวน เจอร์ราร์ด ชนะรางวัลผู้เล่นแห่งฤดูกาลห้าครั้ง โดยรวมถึงสี่ครั้งที่ชนะติดต่อกัน
ไฟล์:Luis Suárez Díaz.jpg|thumb|ลุยส์ ซัวเรซ เป็นคนแรกที่ชนะรางวัลนี้ในงานเลี้ยงเมื่อ ค.ศ. 2014 และเป็นหนึ่งในสามผู้เล่นที่ชนะรางวัลนี้อย่างน้อยสองปีติดต่อกัน
รางวัลผู้เล่นแห่งฤดูกาลของลิเวอร์พูล เป็นหนึ่งในรางวัลที่มอบแก่ผู้เล่นที่ทำผลงานยอดเยี่ยมในพรีเมียร์ลีกจากการให้คะแนนของแฟน รางวัลถูกมอบครั้งแรกใน ค.ศ. 2001 ในชื่อรางวัล 'ผู้เล่นแห่งฤดูกาล' แรกเริ่มมีการให้คะแนนผู้เล่นผ่านทางเว็บไซต์สโมสร ต่อมาเมื่อมีจำนวนรางวัลมากขึ้น จึงปรับเปลี่ยนเป็นการมอบรางวัลในงานเลี้ยงอาหารมื้อเย็น ซึ่งเริ่มจัดครั้งแรกใน ค.ศ. 2014 และจัดขึ้นเรื่อยมากทุกฤดูกาลจนถึงปัจจุบัน รางวัลนี้ยังรวมถึง 'ผู้เล่นของผู้เล่นแห่งฤดูกาล' (เช่นเดียวกันกับ ผู้เล่นของแฟน), ประตูยอดเยี่ยมแห่งฤดูกาล และนักฟุตบอลหญิงยอดเยี่ยมแห่งฤดูกาล เช่นเดียวกันกับรางวัลอื่น ๆ ที่มอบแก่ผู้เล่นเยาวชน ทีมงานเทคนิค และแฟนที่โดดเด่น

**พิธีมอบรางวัล**

**งานเลี้ยง**
งานเลี้ยงมอบรางวัลจัดขึ้นในเดือนพฤษภาคม หลังพรีเมียร์ลีกจบฤดูกาล งานเลี้ยงนี้เปิดให้ทีมงานและแฟนที่ซื้อบัตรผ่านทางเว็บไซต์สโมสรเข้าร่วมงาน

**ถ้วยรางวัล**
ถ้วยรางวัลมีหลายรูปแบบ ในฤดูกาล 2012–13 รางวัลมีชื่อว่า 'ผู้เล่นแห่งฤดูกาลของสแตนดาร์ดชาร์เตอร์ด' ซึ่งตั้งตามผู้สนับสนุน โดยถ้วยรางวัลเป็นรูปสัญลักษณ์ของสแตนดาร์ดชาร์เตอร์ดปรากฏอยู่ ต่อมา ถ้วยรางวัลเปลี่ยนเป็นแบบวงกลมที่มีตราสัญลักษณ์ของลิเวอร์พูลประดับอยู่

**ผู้ชนะ**

**รางวัลผู้เล่นชายแห่งฤดูกาล**
รางวัลผู้เล่นแห่งฤดูกาลของแฟน ตัดสินผ่านการลงคะแนนผ่านเว็บไซต์สโมสรโดยสโมสรจะเสนอชื่อผู้เข้าชิง 5 คน รางวัลนี้ถูกมอบมาตั้งแต่ ค.ศ. 2001 ส่วนรางวัลผู้เล่นของผู้เล่นแห่งปี จะถูกมอบให้กับผู้เล่นที่ได้คะแนนจากเพื่อนร่วมทีมมากที่สุด รางวัลนี้ถูกมอบมาตั้งแต่ฤดูกาล 2013–14 อย่างไรก็ตาม ในระยะหลัง ผู้ชนะรางวัลสองรายการนี้มักเป็นคนเดียวกัน

**อ้างอิง**
หมวดหมู่:สโมสรฟุตบอลลิเวอร์พูล
ดิอันเซ็นเซอด์ไลบรารี

ดิอันเซ็นเซอด์ไลบรารี (The Uncensored Library) เป็นเซิร์ฟเวอร์และแผนที่ในเกมไมน์คราฟต์ ปล่อยโดยรีพอเทอส์วิเธาท์บอร์เดอส์ (Reporters without Borders) และผลิตโดยบล็อกเวิคส์ (BlockWorks), ดีดีบีเบอร์ลิน (DDB Berlin), และ มีเดียมองส์ (MediaMonks) จัดทำขึ้นเพื่อหลีกเลี่ยงการเซ็นเซอร์ข้อมูลข่าวสาร ในประเทศที่ไม่มีเสรีภาพสื่อ ภายในหอสมุดนี้ประกอบด้วยการรายงานข่าวที่ถูกปิดกั้นและห้ามเผยแพร่ในประเทศเม็กซิโก ประเทศรัสเซีย ประเทศเวียดนาม ประเทศซาอุดิอาระเบีย และ ประเทศอียิปต์ หอสมุดนี้เปิดตัวเมื่อวันที่ 12 มีนาคม 2020 ซึ่งตรงกับวันต่อต้านการเซ็นเซอร์ทางไซเบอร์ ในปัจจุบัน หอสมุดสามารถเข้าถึงได้ผ่านทางการดาวน์โหลดแผนที่จากเว็บทางการ หรือเชื่อมต่อเข้ากับเซิร์ฟเวอร์ของหอสมุด

**การออกแบบ**
หอสมุดนั้นเป็นโครงการขนาดใหญ่ สร้างขึ้นด้วยสถาปัตยกรรมนีโอคลาสสิก เช่น หอสมุดสาธารณะนิวยอร์ก ในการก่อสร้างหอสมุดใช้บล็อกในเกมไปมากกว่า 12.5 ล้านบล็อก

**รูปแบบ**
ประเทศห้าประเทศและโครงการ Reporters without Borders มีปีกในอาคารเป็นของตนเอง ภายในประกอบด้วยบทความต่าง ๆ จัดแสดงในรูปของหนังสือเป็นภาษาอังกฤษและภาษาแรกที่บทความนั้นเขียน บทความเหล่านี้โดยทั่วไปพูดถึงการเซ็นเซอร์ การลงโทษที่ไม่เป็นธรรม และบทวิพากษ์วิจารณ์รัฐบาลอื่น ๆ สถาปัตยกรรมภายในของแต่ละปีกของแต่ละประเทศแสดงถึงสถานการณ์และอุปสรรคของการทำข่าวในประเทศนั้น ๆ นอกจากนี้ภายในโถงกลางเป็นการจัดแสดงเกี่ยวกับดัชนีเสรีภาพสื่อและสถานการณ์ในแต่ละประเทศที่ดัชนีครอบคลุม ภายในหอสมุดมีหนังสือรวมทั้งสิ้น 200 เล่มที่ต่างกัน

**คำตอบรับ**
หลังเปิดบริการแล้ว โครงการนี้กลายเป็นกระแสทั่วสื่อสังคม และเป็นจุดเด่นในสื่อต่าง ๆ ทั่วไป เช่น บีบีซี, ดีดับเบิลยูนิวส์, ซีเอ็นบีซี, ซีเอ็นเอ็น, เทคครันข์, เดอะเวิร์จ, กิซโมโด, เอ็นแกตเจ็ต, แมชเอเบิล, พีซีเกมเมอร์ และซีนเวิลด์แมกกาซีน

**อ้างอิง**
หมวดหมู่:ไมน์คราฟต์
หมวดหมู่:การตรวจพิจารณา
หมวดหมู่:การตรวจพิจารณาในประเทศจีน
หมวดหมู่:การตรวจพิจารณาในประเทศไทย
หมวดหมู่:การตรวจพิจารณาในประเทศเม็กซิโก
หมวดหมู่:การตรวจพิจารณาในประเทศรัสเซีย
หมวดหมู่:การตรวจพิจารณาในประเทศเวียดนาม
หมวดหมู่:การตรวจพิจารณาในประเทศซาอุดีอาระเบีย
หมวดหมู่:การตรวจพิจารณาในประเทศบราซิล
หมวดหมู่:การตรวจพิจารณาในประเทศอียิปต์
หมวดหมู่:การตรวจพิจารณาในประเทศฮังการี
หมวดหมู่:การตรวจพิจารณาในประเทศอิหร่าน
หมวดหมู่:การตรวจพิจารณาในประเทศพม่า
หมวดหมู่:การตรวจพิจารณาในประเทศเกาหลีเหนือ
หมวดหมู่:การตรวจพิจารณาในประเทศเติร์กเมนิสถาน
สว่านขุดดิน

สว่านขุดหลุมเสาติดอยู่กับรถแทรกเตอร์ 
สว่านขุดดิน หรือ สว่านเจาะดิน ( Soil Auger) คืออุปกรณ์ขุดเจาะหรือสว่านขนาดใหญ่ที่มีด้ามจับ ใช้สำหรับเจาะรูในพื้นดิน โดยทั่วไปจะมีใบเกลียว (flighting) เพื่อทำหน้าที่เป็นสกรูลำเลียงเพื่อนำเศษวัสดุที่เจาะออก การหมุนเป็นเกลียวของใบมีดทำให้วัสดุเคลื่อนออกจากรูที่กำลังเจาะในลักษณะการยกตัวในแนวตั้ง

**ประเภท**
สว่านที่ใช้ในการขุดหลุม มีหลายประเภทตามลักษณะของการใช้งาน ได้แก่ สว่านขุดหลุมเสา (หลุมลงเสา), สว่านขุดดินมือหมุน, เครื่องขุดหลุมเสา แบ่งตามลักษณะของวิธีทำงาน เช่น หมุนด้วยมือ, ขับเคลื่อนด้วยมอเตอร์ไฟฟ้า หรือ เครื่องยนต์สันดาปภายในซึ่งอาจติดอยู่กับรถแทรกเตอร์ (ได้รับพลังงานจากการเปิด - ปิดเครื่องยนต์ของรถแทรกเตอร์ตามรูปแสดง) นอกจากนี้ยังสามารถใช้สว่านขุดดินมือหมุนสำหรับทำหลุมสำหรับปลูกพืชในสวนได้ ต้องการอ้างอิง 
ในการก่อสร้างขนาดใหญ่ ใช้สว่านขุดดินโดยเป็นส่วนหนึ่งของแท่นขุดเจาะ เพื่อขุดหรือเจาะหลุมเสาเข็มฐานรากที่ต้องการความลึกมาก
ในประเทศเขตหนาว ชาวประมงใช้สว่านขุดหลุมทั้งแบบใช้แก๊สหรือแบบใช้มือหมุนในการเจาะรูน้ำแข็งเพื่อหาปลา

**แกลเลอรี**

**อ้างอิง**
หมวดหมู่:เครื่องมือ
วัดน้อยนพคุณ

วัดน้อยนพคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เดิมชื่อ วัดน้อย สร้างโดยสนมผู้หนึ่งในพระองค์ ต่อมาในปี พ.ศ. 2483 ได้สร้อยนามเพิ่มเติมเป็น "วัดน้อยนพคุณ" วัดมีพื้นที่ 20 ไร่ เจ้าอาวาสองค์ปัจจุบันคือ พระครูปลัด โกมินทร์ สิริวฑฺฒโน

**อาคารเสนาสนะ**
อุโบสถทรงไทยสร้างปี พ.ศ. 2470 มีความกว้าง 13 เมตร 50 เซนติเมตร ยาว 18 เมตร มีประตูทางเข้า 2 ประตู ระหว่างประตู ประดิษฐานพระพุทธรูปประจำวัด นามว่า พระพุทธนพคุณปฏิมากร หน้าบันแกะสลักลายไทย ภายในประดิษฐานพระประธานปางมารวิชัย มีพระโมคคัลลานะและพระสารีบุตรตั้งอยู่ซ้าย-ขวา มีภาพจิตรกรรมฝาผนังเขียนเรื่องราวพุทธประวัติ ภายนอกมีกำแพงแก้วที่ประดิษฐ์ลวดลายเหล็กดัด เป็นช่อกุหลาบในแจกัน ซึ่งกุหลาบนั้นถือว่าเป็นดอกไม้ที่พระบาทสมเด็จพระจุลจอมเกล้าเจ้าอยู่หัวโปรด
ด้านหน้าอุโบสถมีวิหารน้อย หน้าบันวิหารแกะสลักเป็นรูปช้างสามเศียร สัญลักษณ์ของสมัยรัตนโกสินทร์ ภายในวิหารเป็นที่ประดิษฐานพระพุทธรูปดินปั้น 2 องค์ ชาวบ้านเรียกขานกันว่า หลวงพ่อสองพี่น้อง ขนาดหน้าตักกว้าง 57 นิ้วและ 53 นิ้ว ด้านหลังวัดมีอาคารที่พักสงฆ์ขนาด 3 ชั้น มีพระภิกษุสงฆ์อยู่ประมาณ 50 รูป

**อ้างอิง**
น้อยนพคุณ
หมวดหมู่:โบราณสถานในเขตดุสิต
วัดบางโคล่นอก

วัดบางโคล่นอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร วัดมีที่ดินตั้งวัดเนื้อที่ 7 ไร่ 2 งาน 25 ตารางวา 
วัดบางโคล่นอกตั้งเป็นวัดเมื่อปี พ.ศ. 2361 ไม่ปรากฏหลักฐานว่าผู้ใดสร้างวัด ชื่อวัดตั้งขึ้นตามท้องที่ที่ตั้ง วัดนี้ได้พระราชทานวิสุงคามสีมาเมื่อวันที่ 14 มกราคม พ.ศ. 2451 โดยนายอ่วมอำแดงคิดได้กราบบังคมทูลพระกรุณาขอเป็นที่วิสุงคามสีมา ด้านการศึกษา วัดได้สนับสนุนการศึกษาด้านพระปริยัติธรรม ได้รับอนุญาตจากทางราชการให้สร้างอาคารเรียน คือ โรงเรียนวัดบางโคล่นอกในที่ของวัด ในสมัยพระครูสิริรัตนวิมลเป็นเจ้าอาวาส ท่านได้ดำเนินการบูรณะอุโบสถโดยการถมพื้นซ่อมแซมหลังคา กุฏิชั้นเดียว จำนวน 7 หลัง บูรณะศาลาเมรุ และสร้างศาลารัตนรังษีหนึ่งหลังชั้นเดียว

**รายนามเจ้าอาวาส**
 พระอาจารย์เปรี่ยน- พระอาจารย์บัว- พระอาจารย์ฉุย - หลวงพ่อคง - พระครูรัตนรังษี (หลวงปู่พุ่ม) - พระอาจารย์น้อย- พระอาจารย์เอิบ- พระมหาพิชิต โสตฺถิจารี- พระครูสิริรัตนวิมล (ติสรโณ)- พระครูโกวิทวรกิจ องค์ปัจจุบัน

**อ้างอิง**
บางโคล่นอก
หมวดหมู่:โบราณสถานในเขตบางคอแหลม
หมวดหมู่:สิ่งก่อสร้างริมแม่น้ำเจ้าพระยา
วัดลาดบัวขาว (ราชโยธา)

วัดลาดบัวขาว (ราชโยธา) เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงทับช้าง เขตสะพานสูง กรุงเทพมหานคร 

**ประวัติ**
วัดลาดบัวขาว (ราชโยธา) สร้างโดยพระยาราชโยธาหรือพระยาสุรินทร์ราชเสนา (เนียม สิงหเสนี) และพระยาสุเรนทร์ราชเสนา ซึ่งเป็นพี่น้องกัน สร้างเมื่อประมาณ พ.ศ. 2415 ได้รับพระราชทานวิสุงคามสีมาในปี พ.ศ. 2425 พร้อมกับได้รับพระราชทานนามว่า "วัดลาดบัวขาว" เพราะวัดนี้ตั้งอยู่ใกล้กับบึงน้ำซึ่งมีดอกบัวสีขาวเป็นจำนวนมาก แต่ชาวบ้านยังคงเรียกชื่อว่า "วัดราชโยธา" หรือ วัดพระราชโยธา ตามผู้สร้างวัดมาจนทุกวันนี้ หลังจากสร้างวัด พระยาราชโยธาได้ไปนิมนต์หลวงปู่ทอง (อายะนะ) มาครองวัดเป็นเจ้าอาวาสองค์แรก ท่านมีอายุยืนยาวถึง 117 ปี ปัจจุบันลูกศิษย์ได้สร้างรูปเหมือนหุ่นขี้ผึ้งของท่านไว้ที่วัดแห่งนี้ด้วย

**งานประเพณี**
วัดลาดบัวขาว (ราชโยธา) มีการจัดงานประเพณีปิดทองหลวงปู่ทองขึ้นเป็นประจำทุกปีในช่วงตรุษจีน (ประมาณเดือนมกราคม) งานปิดทองนมัสการหลวงปู่ทองประกอบด้วยกิจกรรมตักบาตรในตอนเช้า ต่อด้วยการถวายสังฆทานเสริมดวงชะตา ภายในงานประกอบด้วยกิจกรรมบันเทิงจากศิลปินพื้นบ้าน เช่น การแสดงหมอลำลิเก ลำตัด ฯลฯ และยังมีการออกร้านผลิตภัณฑ์งานช่างฝีมือของชุมชน

**อ้างอิง**
ลาดบัวขาว (ราชโยธา)
หมวดหมู่:โบราณสถานในกรุงเทพมหานคร
วัดทอง (เขตบางพลัด)

วัดทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร วัดสร้างขึ้นในสมัยปลายกรุงศรีอยุธยา ไม่ปรากฏหลักฐานเกี่ยวกับผู้สร้าง วัดนี้ได้รับการประกาศขึ้นทะเบียนเป็นโบราณสถานในราชกิจจานุเบกษาเมื่อวันที่ 16 สิงหาคม พ.ศ. 2520 วัดได้รับการบูรณปฏิสังขรณ์ครั้งล่าสุดเมื่อ พ.ศ. 2527

**อาคารเสนาสนะ**
พระอุโบสถเก่าแก่เป็นโบสถ์มหาอุด สร้างพาไลอยู่ด้านหน้าเหนือประตู มีทางเข้าออกเพียงทางเดียว ด้านหลังเป็นผนังทึบ ปัจจุบันอุโบสถหลังนี้กลายเป็นวิหารของวัด ส่วนอุโบสถหลังปัจจุบันสร้างขึ้นในสมัยรัตนโกสินทร์ แต่ลักษณะของซุ้มเสมาที่อยู่รอบ ๆ เป็นเสมานั่งแท่น ซึ่งเป็นศิลปะในสมัยอยุธยา อุโบสถหลังคาลด 2 ชั้น มุงกระเบื้องเคลือบประดับช่อฟ้า ใบระกา หางหงส์ หน้าบันทั้งด้านหน้าและด้านหลังประดับด้วยถ้วยชามสังคโลก มีพระพุทธรูปปางมารวิชัยเป็นพระประธาน มีกำแพงแก้วล้อมรอบทั้ง 4 ด้าน ภายในมีภาพจิตรกรรมฝาผนังเป็นเรื่องพุทธประวัติตามขนบของศิลปะจิตรกรรมสมัยรัชกาลที่ 4 ยังมีภาพผู้คนแต่งกายเป็นฝรั่ง ภาพตึกฝรั่ง จึงเป็นภาพจิตรกรรมยุครอยต่อระหว่างสยามเก่ากับสยามใหม่
เจดีย์มี 2 องค์ ตั้งอยู่ระหว่างอุโบสถกับวิหาร เป็นแบบย่อมุมไม้สิบสองตั้งอยู่บนฐานสูง และเจดีย์ทรงระฆัง ศาลาการเปรียญเป็นอาคารไม้โบราณทรงไทยชั้นเดียว ขนาดกว้าง 13 เมตร ยาว 14 เมตร

**อ้างอิง**
ทอง
หมวดหมู่:โบราณสถานในเขตบางพลัด